**OSNOVNA ŠKOLA PROF. FILIPA LUKASA**

**KAŠTEL STARI**

**Povjerenstvo za procjenu odnosno testiranje**

**i vrednovanje kandidata za zapošljavanje**

KLASA: 112-02/23-01/1

URBROJ: 2181-311-23-4

Kaštel Stari, 20. veljače 2023. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi

(Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20. i 151/22.) i članka 14. stavka 5. Pravilnika o postupku zapošljavanja te procjeni i vrednovanju kandidata za zapošljavanje u OŠ prof. Filipa Lukasa, Kaštel Stari Povjerenstvo za procjenu odnosno testiranje i vrednovanje kandidata za zapošljavanje donosi

**ODLUKU**

**o načinu procjene odnosno testiranja kandidata prijavljenih na natječaj**

**I.**

Za natječaj objavljen dana 9. veljače 2023. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ prof. Filipa Lukasa, Kaštel Stari, za radno mjesto učitelj/ica razredne nastave u OŠ prof. Filipa Lukasa, (1 izvršitelj/ica) matična škola utvrđuje se sljedeći način procjene odnosno testiranja kandidata:

**pisano testiranje kandidata i razgovor (intervju).**

*Pisana procjena* provest će se iz područja poznavanja i primjene propisa koji se odnose na djelatnost osnovnog obrazovanja, i to iz sljedećih pravnih izvora:

1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13.,152/14.,7/17.,68/18.,98/19., 64/20. i 151/22.)
2. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10. i 82/19.)
3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, broj 24/15.)
4. Pravilnik o kriterijima za izricanje pedagoških mjera (Narodne novine, broj 94/15. i 3/17.)

5. Pravilnik o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14., 81/15. i 53/21.)

*Na razgovoru (intervjuu)* članovi Povjerenstva vrednuju znanja, sposobnosti, vještine, interese, vještine komuniciranja, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

Testiranje će se održati dana 6. ožujka 2023. god. (ponedjeljak) u 18:45 sati u knjižnici OŠ prof. Filipa Lukasa, Slavonska 5, K. Stari., a razgovor (intervju) će se održati 7. ožujka 2023. (utorak) u 12:20 sati u prostorijama škole.

**II.**

Ova Odluka stupa na snagu danom donošenja.

Povjerenstvo za procjenu odnosno testiranje

i vrednovanje kandidata za zapošljavanje